51. ΠΡΟΕΔΡΙΚΟΝ ΔΙΑΤΑΓΜΑ της 10 Οκτ./13 Νοεμ. 1975 (ΦΕΚ Δ΄  258) Περί τροποποιήσεως του ρυμοτομικού σχεδίου Θεσσαλονίκης και επιβολής στοών. Έχοντες υπ’ όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 2 (παρ. 1) 3, 9 και 70 αυτού, του από 8.9.1923 Δ/τος «περί καθορισμού της κατά το άρθρ. 3 του από 17.7.1923 Ν.Δ/τος «περί σχεδίων πόλεων κλπ.» «προθεσμίας» (ΦΕΚ 257/Α) και το ότι η κατά το Δ/μα αυτό προθεσμία παρήλθεν άπρακτος, του Ν.Δ. 8/1973 «περί ΓΟΚ», ως ετροποποιήθη δια του Ν.Δ. 205/1973 (ΦΕΚ 363/Α) και ειδικώτερον του άρθρ. 25 αυτού, και ιδόντες τας υπ’ αριθ. 1416/1973 και 193/1975 γνωμοδοτήσεις του Συμβουλίου Δημοσίων Έργων  (Τμήμα Μελετών), ως και την υπ’ αριθ. 728/1975 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Εγκρίνεται η τροποποίησις του ρυμοτομικού σχεδίου Θεσσαλονίκης, εις την περιοχήν την περικλειομένην υπό των οδών Μεγάλου Αλεξάνδρου, Δωδεκανήσου, της πλατείας Ι. Μεταξά και της οδού Μοσκώφ ως και η μετατροπή των οδών Σφέτσου και Μπραντούνα εις πεζοδρόμους, ως εμφαίνεται εις το υπό του Προϊσταμένου της Υπηρεσίας Οικισμού τεθεωρημένον δια της υπ’ αριθ. Β. 28733/1975 πράξεως αυτού, σχετικόν πρωτότυπον διάγραμμα υπό κλίμακα 1:500, ούτινος συνοπτικόν αντίτυπον δημοσιεύεται μετά του παρόντος. Άρθρ.2.-Επιβάλλονται στοαί καθ’ όλον το ύψος του ισογείου των οικοδομών των κειμένων επί των οικοπέδων των εχόντων πρόσωπον επί των οδών: α)Ναυμαχίας Λήμνου και δη κατά το μεταξύ των οδών Δωδεκανήσου και Μεγάλου Αλεξάνδρου τμήμα αυτής, β)Ολυμπίου Διαμάντη και δη κατά το μεταξύ των οδών Δωδεκανήσου και Μοσκώφ τμήμα αυτής, γ)Φράγκων και δη κατά το μεταξύ των οδών Δωδεκανήσου και Μοσκώφ τμήμα αυτής, δ)Σφέτσου (πεζοδρόμου), ε)Μπραντούνα (πεζοδρόμου) και ς)Δαναΐδων, ως εν τω αυτώ σχεδίω εμφαίνεται. Άρθρ.3.-Δια την κατασκευήν των δια του άρθρ. 2 του παρόντος επιβαλλομένων στοών έχουν εφαρμογήν αι διατάξεις του άρθρ. 256 του Ν.Δ. 8/1973 «περί Γ.Ο.Κ.» ως ετροποποιήθη δια του Ν.Δ. 205/1974 (ΦΕΚ 363/Α). 